7 Modimo o re file bophelo le mebele ya rena, gomme re swanetše go di diriša ka tsela yeo a re laelago gore re di diriše. Ka gona re swanetše go hlokomela mebele ya rena. Ge e ba re sa e hlokomele, re tla šilafala pele ga mahlo a Modimo. (Baroma 6:19; 12:1; 2 Bakorinthe 7:1) Re ka se kgone go hlankela Jehofa yo a re filego bophelo, ge e ba re sa lebelele bophelo bo le bohlokwa kudu. Gaešita le ge go ka ba thata gore re tlogele mekgwa e mebe yeo re e tlwaetšego, Jehofa o tla re thuša ge e ba re iteka ka gobane re lebelela bophelo bo le bohlokwa kudu. Bekeng yeo e tlago, ela hloko dika tše tharo tše dibotse tšeo molekane wa gago a nago le tšona. Ge beke e fela, ngwala dika tšeo gomme o botše molekane wa gago lebaka leo o tšeelago dika tšeo godimo. Go tsepamiša kgopolo dilong tše dibotse go tla go thuša go lwantšha go boloka sekgopi.